Stagnaro

'O Stagnaro è nu mestiere antico 'e Napule e de ati pparte 'e ll'Italia.

'Na vota s'ausavano dinto 'e cucine antiche cacavelle, tielle, tiane 
e sculapasta 'e ramma, no' comm' a mmò ca s'ausano specialmente d'acciajo.
Dint' 'a tielle o caccavelle 'e ramma nun se po' cucenà cu' sicurezza, pecché 
ce po' ascì fora 'o verderamma ca po' ffà male 'a salute.
Pecciò 'o stagnaro squagliava nu spessore suttile 
'e stagna 'ncoppa 'a faccia 'e dinto d' 'e tiane, facennole,
accussì bbone pe ce cucenà a dinto. Chistu spessore, cu 'o tiempo
se cunzumava, e accusì ognie tanto 'e tiane s'avevano 'a purtà
'n'ata vota add' 'o stagnaro.

S'ha dda dicere ca 'o stagno trasmette 'o calore assaje cchiù
meglio 'e ll'ati metallesi se fa 'ccezzioe 'e ll'oro e 
'e ll'argiento, ca -è normale- costano troppo assaje pe nce
fà piezze pe cucenà. Pecciò, dint' 'e tiane 'e 'na vota 
cierti piatte se cucenavano meglio ca dinto 'e tiane d'acciajo 'e
mo'. Pure oggie s'ausa 'e cucenà dinto a ramma, ca però
è addivintata cchiu rara e cchiù difficile d'a appriparà, 
proprio pecché ogge ce sò rimaste assaje pochi stagnare.

 Nutarelle 

Categoria:Mestiere
Categoria:Mestiere napulitane
Categoria:Storia 'e Napule